**PROJEKTS**

**PIRKUMA LĪGUMS**

Liepājā  2020.gada \_\_\_.\_\_\_\_\_\_\_\_\_

Liepājas pilsētas pašvaldība, Liepājas pilsētas pašvaldības iestādes "Liepājas pilsētas pašvaldības administrācija" personā, reģistrācijas Nr.90000063185 (turpmāk - Pārdevējs), kuru pārstāv pašvaldības izpilddirektors Ronalds Fricbergs, kurš rīkojas saskaņā ar likumu "Par pašvaldībām" un Liepājas pilsētas domes 2017.gada 17.augusta saistošajiem noteikumiem Nr.14 "Liepājas pilsētas pašvaldības nolikums", no vienas puses, un

\_\_\_\_\_\_\_\_\_\_\_\_, turpmāk tekstā – Pircējs, no otras puses,

pamatojoties uz Liepājas pilsētas domes 2020.gada 17.septembra lēmumu Nr.483/13 "Par nekustamā īpašuma, neapbūvēta zemesgabala Kuldīgas ielā 26A, atsavināšanu", 2020.gada 15.oktobra lēmumu Nr.\_\_\_\_ "Par nekustamā īpašuma Kuldīgas ielā 26A izsoli", Liepājas pilsētas domes 2020.gada \_\_\_\_\_\_\_\_\_\_ lēmumu Nr.\_\_\_\_ "Par nekustamā īpašuma Kuldīgas ielā 26A izsoles rezultātu apstiprināšanu", kā arī Publiskas personas mantas atsavināšanas likumu, noslēdz šāda satura līgumu (turpmāk - Līgums):

**1. LĪGUMA PRIEKŠMETS**

1.1. Pārdevējs pārdod, bet Pircējs pērk Liepājas pilsētas pašvaldībai piederošu nekustamo īpašumu, kura adrese ir Kuldīgas iela 26A, Liepājā, kadastra Nr.1700 014 0273, kurš sastāv no zemes vienības 693 m2, kadastra apzīmējums 1700 014 0273 (turpmāk arī - Nekustamais īpašums).

1.2. Pircējs apliecina, ka ir maksātspējīgs un tiesīgs iegūt īpašumā zemi.

1.3. Nekustamais īpašums reģistrēts Kurzemes rajona tiesas Liepājas pilsētas zemesgrāmatas nodalījumā Nr.100000162105, uz Liepājas pilsētas pašvaldības vārda.

1.4. Pircējs ir apsekojis Nekustamo īpašumu, iepazinies ar tā stāvokli un piekrīt to pirkt tādā stāvoklī, kāds tas ir Līguma noslēgšanas dienā. Pārdevējs un Pircējs paziņo, ka, noslēdzot Līgumu, viņi labi apzinās nekustamā īpašuma vērtību un atsakās viens pret otru celt prasības par Līguma atcelšanu vai pirkuma maksas maiņu nesamērīgu zaudējumu dēļ.

1.5. Nekustamā īpašuma apgrūtinājumi:

1.5.1. Kurzemes rajona tiesas Liepājas pilsētas zemesgrāmatas nodalījumā Nr.100000162105 III daļas 1.iedaļā nav reģistrētas lietu tiesības, kas apgrūtina nekustamu īpašumu.

1.5.2. Saskaņā ar Liepājas pilsētas teritorijas plānojumu, nekustamajam īpašumam noteikta aizsargjosla - 5 km zona ap starptautisko lidostu (100%).

1.6. Atbilstoši Liepājas pilsētas teritorijas plānojumam, atļautais teritorijas izmantošanas veids: DzS - Savrupmāju apbūves teritorija (100%).

**2. MAKSA UN MAKSĀŠANAS KĀRTĪBA**

2.1. Nekustamā īpašuma pārdošanas cena \_\_\_\_\_\_ EUR (\_\_\_\_\_\_\_\_\_\_\_\_\_ *euro*).

2.2. Pircējs līdz Līguma noslēgšanai samaksājis pirkuma maksu Līguma 2.1.punktā noteiktajā apmērā, ieskaitot to norēķinu kontā: Liepājas pilsētas pašvaldības iestāde "Nekustamā īpašuma pārvalde", reģistrācijas kods 90002066769, AS "SEB banka", kods UNLALV2X, konts LV12UNLA 0050007588848, ar atzīmi "Nekustamā īpašuma Kuldīgas ielā 26A, Liepājā, pirkuma maksa".

2.3. Pirkuma maksas samaksa tiek apliecināta ar kredītiestādes \_\_\_\_\_\_\_\_ izdotu dokumentu par maksājuma veikšanu Nr.\_\_\_\_\_\_\_\_.

**3. PIRCĒJA APLIECINĀJUMI, TIESĪBAS UN PIENĀKUMI**

3.1. Pircējs apliecina un garantē, ka nepastāv nekādi administratīvi, juridiski vai cita rakstura šķēršļi Līguma parakstīšanai un no tā izrietošo saistību izpildei no Pircēja puses, tajā skaitā Nekustamā īpašuma tiesību reģistrācijai uz Pircēja vārda.

3.2. Pircējs apliecina un garantē, ka nepastāv nekādi faktiski vai tiesiski šķēršļi Līgumā noteikto saistību pilnīgas izpildes nodrošināšanai.

3.3. Pircējs apliecina un garantē, ka viņš ir iepazinies ar Nekustamā īpašuma tiesisko un faktisko stāvokli, kāds tas ir Līguma parakstīšanas brīdī, Nekustamā īpašuma robežām dabā. Pircējs apliecina, ka tam ir bijusi nodrošināta iespēja saņemt pilnīgu un patiesu informāciju par Nekustamo īpašumu, un Pircējs apņemas neizvirzīt pret Pārdevēju nekādas pretenzijas šajā sakarā.

3.4. Pircējs apņemas izmantot Nekustamo īpašumu atbilstoši Liepājas pilsētas pašvaldības teritorijas plānojumam un Liepājas pilsētas Apbūves noteikumiem.

3.5. Pircējs apņemas īpašuma tiesības uz nekustamo īpašumu reģistrēt Kurzemes rajona tiesas Liepājas pilsētas zemesgrāmatā viena mēneša laikā no Līguma parakstīšanas dienas. Visus izdevumus, kas saistīti ar Līguma reģistrāciju Zemesgrāmatā, tai skaitā valsts nodevu un kancelejas nodevu, apmaksā Pircējs.

3.6. Pircējs apņemas ne vēlāk kā mēneša laikā pēc Līguma noslēgšanas, reģistrēties Liepājas pilsētas pašvaldības administrācijas Finanšu pārvaldes Nodokļu administrēšanas daļā kā nekustamā īpašuma nodokļu maksātājs.

**4. PĀRDEVĒJA APLIECINĀJUMI, TIESĪBAS UN PIENĀKUMI**

4.1. Pārdevējs garantē, ka ir vienīgais likumīgais Nekustamā īpašuma  īpašnieks, Nekustamais īpašums nav ieķīlāts vai apgrūtināts ar citām lietu tiesībām, izņemot Līguma 1.5.punktā noteikto, un ir tiesīgs slēgt Līgumu un uzņemties tajā noteiktās saistības.

4.2. Ja Pircējs neizpilda pirkuma Līguma 3.5.punktu, Pārdevējam ir tiesības vērsties tiesā ar prasību par Zemesgrāmatas ieraksta maiņu.

**5. LĪGUMA SPĒKĀ ESAMĪBA**

Līgums stājas spēkā tā parakstīšanas dienā un ir spēkā līdz tajā noteikto Pušu saistību pilnīgai izpildei.

**6. VISPĀRĪGIE NOTEIKUMI**

6.1. Visu risku par zaudējumiem, tajā skaitā trešajām personām, no Pirkuma Līguma spēkā stāšanās dienas uzņemas Pircējs.

6.2. Nekustamā īpašuma nodošana Pircējam notiek bez īpašām formalitātēm, nekavējoties pēc pirkuma Līguma noslēgšanas.

6.3. Jebkuri Līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir Līguma neatņemama sastāvdaļa.

6.4. Attiecības, kas nav atrunātas Līgumā, tiek regulētas saskaņā ar Latvijas Republikas tiesību aktiem.

6.5.Attiecībā uz Līgumu un tā interpretāciju tiek piemēroti Latvijas tiesību akti, un jebkurš strīds, kas rodas sakarā ar Līgumu, ieskaitot jebkuru jautājumu attiecībā uz Līguma pastāvēšanu, spēkā esamību vai izbeigšanu, tiks risināts sarunu ceļā.

6.6. Ja Puses nevar panākt vienošanos sarunu ceļā, Puses strīdu risinās Latvijas vispārējās jurisdikcijas tiesā pēc piekritības, ja vien Puses nav panākušas rakstveida vienošanos par citu kārtību strīda izšķiršanai.

6.7. Līgums ir Pušu labprātīga vienošanās, un ne Pircējs, ne Pārdevējs nebalstās uz jebkādiem savstarpējiem iepriekš sniegtiem apgalvojumiem un solījumiem Līguma sakarā, izņemot tos, kuri iekļauti šajā Līgumā. Līgumu var grozīt tikai ar Pušu rakstveida vienošanos.

6.8. Neviena no Pusēm nav atbildīga par Līguma saistību neizpildi, ja minētā neizpilde ir pamatota ar nepārvaramas varas apstākļu iestāšanos. Pusei, kuras saistību izpildi kavējuši nepārvaramas varas apstākļi, nekavējoties jānosūta otrai Pusei par to paziņojums kopā ar pienācīgiem nepārvaramas varas apstākļu pastāvēšanas pierādījumiem, kā arī jāpieliek visas pūles, lai mazinātu nepārvaramas varas apstākļu radītās kaitīgās sekas.

6.9. Parakstot Līgumu, Puses apņemas pēc otras Puses pieprasījuma nekavējoties sagatavot, parakstīt, pieprasīt, izsniegt, iesniegt vai saņemt jebkādus dokumentus, kas var būt nepieciešami Līguma pienācīgai izpildei.

6.10. Visus paziņojumus, pieprasījumus un vēstules Līguma sakarā katra Puse nosūta otrai Pusei pa pastu uz Līgumā norādītajām adresēm ierakstītā sūtījumā vai nodod rokās pret parakstu par saņemšanu. Ja paziņojums, pieprasījums vai vēstule nosūtīta pa pastu, uzskatāms, ka Puse ir saņēmusi attiecīgo paziņojumu 7. (septītajā) dienā pēc tā nosūtīšanas Līgumā paredzētajā veidā. Ja kāda no Pusēm maina savu adresi, tai ir pienākums nekavējoties par to informēt otru Pusi.

6.11. Parakstot Līgumu, Pircējs piekrīt, ka ar mērķi nodrošināt Līguma noslēgšanu un izpildi, Pārdevējam ir tiesības veikt Pircēja datu (tai skaitā personas datu un personas koda, ja Pircējs ir fiziska persona) apstrādi (vākšanu, reģistrēšanu, ievadīšanu, glabāšanu, sakārtošanu, izmantošanu, nodošanu, dzēšanu u.c.), saņemt un nodot datus par Pircēju.

6.12. Līgums sastādīts uz 3 (trīs) lapām 3 (trīs) eksemplāros valsts valodā, pa vienam eksemplāram katrai līgumslēdzēju pusei un viens eksemplārs Liepājas Zemesgrāmatu nodaļai. Visiem eksemplāriem ir vienāds juridisks spēks.

|  |  |
| --- | --- |
| Pārdevējs | Pircējs |

|  |  |
| --- | --- |
| Liepājas pilsētas pašvaldības vārdā: |  |
| Liepājas pilsētas pašvaldības iestāde |  |
| "Liepājas pilsētas pašvaldības administrācija" |  |
| Reģ. Nr.90000063185 |  |
| Rožu iela 6, Liepājā, LV-3401 |  |
| AS SEB banka, |  |
| Konts Nr.: LV24UNLA0020102001110, |  |
| Kods: UNLALV2X |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liepājas pilsētas pašvaldības izpilddirektors